《独游竹阁》
宋代·刘安上

极目尽天际，风烟杳霭间。水光清滉日，野色远连山。

白鹿今何在，高僧此独闲。我今无伴侣，乘兴一跻攀。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。